Jeg beskrev, at regelmæssigt indtag af tranebærsaft måske kan forbedre kolesterolbalancen, ifølge en samlet analyse i fagtidsskriftet Clinical Nutrition. Nogle studier finder højere HDL-kolesterol, som er det gode kolesterol, mens nogle studier også peger på lavere skadeligt LDL-kolesterol og totalkolesterol. Dosis ligger ofte på 250 milliliter saft dagligt, men det varierer også. Så jeg kan ikke give dig et præcist svar omkring mængden. Se hellere mere generelt på det som at være udmærket at drikke et dagligt glas tranebærsaft, når man har klassiske risikofaktorer for hjerte-kar-sygdom såsom kolesterolproblemer. Tranebær kan være en hjælp, men er ikke hele løsningen, som først og fremmest er flere kostfibre i maden.